Intelectualii M-am mai referit la cartea lui Paul Johson intitulatã Intelectualii (tradusã foarte bine de dna Luana Stoica pentru Editura Humanitas, ) Autorul este un jurnalist englez (dacã nu gresesc, precizarea lipsind din prezentarea de pe coperta editiei românesti) Johson pleacã de la definitia intelectualului ca ins convins cã "lumea poate fi schimbatã prin forta intelectului" si îsi propune "sã stabileascã, pornind de la analiza moralei si a gîndirii unor intelectuali de marcã, în ce mãsurã acestia sînt îndreptãtiti sã sfãtuiascã omenirea cum sã-si organizeze viata" Nu începe cu Platon, cum ne-am fi asteptat, nici cu Morus, Campanella sau cu ceilalti autori de utopii politice, îi lasã la o parte pe filosofii mai vechi care, ca Bacon sau Erasmus, au schitat caracterizãri si proiecte de schimbare a existentei oamenilor Lista de intelectuali a lui Johson cuprinde exclusiv personalitãti din secolele XVIII-XX, Rousseau, Shelley, Marx, Ibsen, Tolstoi, Hemingway, Brecht, Sartre si se încheie cu un capitol consacrat unor intelectuali precum Orwell, Norman Mailer, Connolly sau Chomsky nãscuti în prima jumãtate a secolului si a cãror influentã trece de bariera celui de al doilea rãzboi mondial Cartea stã pe un paradox, asumat constient de cãtre autor, si anume acela cã ideile scriitorilor si gînditorilor cu pricina au marcat destinul istoric, politic, social si moral al omenirii într-o mai micã mãsurã decît temperamentele si comportamentele lor Paradox cu atît mai uimitor, cu cît emulii, epigonii sau adversarii acestor intelectuali s-au preocupat mult mai insistent de ideile lor, promovîndu-le sau contestîndu-le, si uneori încercînd sã le aplice în realitate, decît de carentele lor de eticã, sau de omenestile lor slãbiciuni Destule dintre acestea din urmã au fost cunoscute tîrziu si, pînã la cartea lui Johson, nimeni nu le-a pus în evidentã cu atîta acuitate Au existat, cel mult, biografii ale fiecãruia în parte, dar abia asezarea lor laolaltã, într-un tablou mendeleevian al elementelor de ordin personal, face sã parã explozivã ideea I se poate reprosa lui Johson cã stãruie excesiv pe anecdotã, pe defecte caracteriale, pe boli sau pe frustrãri Dar el procedeazã intentionat în acest fel, ca sã sublinieze paradoxul central al cãrtii Existã o singurã exceptie notabilã: Orwell El e singurul care a pus experienta înaintea ideilor Intelectualul din el este un antiintelectual Exemplul cel mai frapant este al lui Karl Marx Johson culege, mai întîi, cu meticulozitate toate dovezile împotriva valorii stiintifice a marxismului Acestea sînt coplesitoare La sfîrsitul demonstratiei, stiintificul din Capitalul si din celelalte scrieri ale lui Marx trebuie pus între ghilimele Aproape nimic nu e bazat în el pe surse corecte Informatiile si statisticile sînt, de regulã, vechi si ascund tocmai modificãrile survenite în capitalismul european în prima jumãtate a secolului XIX, adicã exact acelea care ar fi infirmat teoriile economice si politice ale lui Marx, reunindu-i prognozele în al doilea rînd, interpretarea faptelor e gresitã si tendentioasã Cîteodatã Marx le-a falsificat complet spiritul, manipulîndu-le grosolan în sfîrsit, în lipsa oricãrei rigori stiintifice, cele mai celebre texte marxiste trebuie privite nu ca economice ori filosofice, ci ca literaturã purã Marx a fost polemist teribil si nedrept, un poet eshatologic, un fabricant de metafore exceptionale Totul a luat nastere din frustrãri, din urã, din necinste, din revansã Stilul de viatã si de expresie al lui Marx reprezintã un fel de mise en abîme a stilului de viatã si de expresie al comunismului totalitar în adîncimile abisale ale firii lui, nu în idei, în argumente, în analize factuale ori în viziuni stiintifice trebuie cãutat modelul revolutiilor si al statelor comuniste din secolul XX Toate par a izvorî din abisurile patologice ale unui om furios, destructiv si irational, nicidecum din logica ideilor sale Ar mai fi de observat un lucru: influenta intelectualilor asupra vietii oamenilor a fost, în general, negativã Si, cînd, rareori, n-au fost nocive, ideile intelectualilor au contrastat cu modul lor de a fi Ibsen ori Connolly reprezintã exemple frapante în acest sens Chiar si ideile valabile cum ar fi acelea privitoare la emanciparea individului, a femeii, la drepturile omului (secole de-a rîndul nesocotite), la egalitate, dreptate si libertate, au fost de obicei distorsionate, pînã la a deveni contrariul lor, uneori în modul cel mai periculos cu putintã Cazul rousseauismului ori al tolstoianismului este, în aceastã privintã, instructiv Distorsiunea n-a survenit doar în postumitate, prin contributia emulilor; adesea sîmburele de rãstãlmãcire se gãseste în chiar gîndirea originarã, la Brecht sau la Sartre O carte profund pesimistã si care dã de gîndit 